钦定古今图书集成/理学汇编/字学典/第123卷 > 俞允文
## 钦定古今图书集成/理学汇编/字学典/第123卷 > 俞允文

按《弇州续槁》：“俞允文，字仲蔚，昆山人。少工临池，久而
益擅之。小隶骎骎欧、柳而上登吴兴堂。”行书出入褚
河南，稍纵之，则米襄阳八分，自谓得《西岳碑》体，以方
韩、蔡，蔑如矣。

按《续文献通考》：“允文小楷绝得褚河南法，而以颜柳
筋骨干之，遇所合作，深可嘉尚。而行笔颇仿河南，稍
大则兼黄米而伤佻纵。”

按《苏州府志》：俞允文楷法欧阳，行书隶、篆，出入褚河
南、米襄阳间，乞者接踵。弇州曰：“以文征者月至，以诗
征者日至，以字征者刻至。”都元敬曰：“昆山盖有三绝：
仲蔚诗，熙甫文，张子宾举业，又何所用吾手哉？”